Vaja 2

Na disku D ustvari mapo Vaja in v njej podmapo Vaja2.

S pomočjo Mozilla Firefox z naslova “http://www2.arnes.si/~bstopi1/vaje/OS/” prekopiraj datoteko datoteke.zip v mapo Vaja2. Opiši postopek.

Odpakiraj datoteko datoteke.zip. Kako to narediš?

Ko odpakiraš stisnjeno datoteko, dobiš novo mapo (izvorna mapa). S programom Windows Explorer poglej kje se ta mapa nahaja? Kako zaženemo ta program? V Windows Explorerju najdimo izvorno mapo. Koliko datotek vsebuje? Koliko map?

V mapi Vaja2 ustvari mapo z imenom kopija. Vanjo prekopiraj celotno vsebino izvorne mape. Na koliko načinov znatš izvesti kopiranje?

Oglej si lastnosti prekopiranih datotek. V Windows Explorerju nastavi Pogled|Podrobnosti. Kakšne so velikosti datotek? Katera je največja (najmanjša)? Kdaj so bile ustvarjene? Kakšni so tipi datotek? S klikom na glave stolpcev (npr. Ime) lahko datoteke uredimo po raznih vrstnih redih.

V izbiri Orodja|Možnosti mape pod zavihkom Pogled izklopi kljukico v kvadratku ob možnosti Skrij pripone za znane vrste datotek in pritisni V redu. Sedaj so v mapi vidna imena s končnicami. Kaj pa, če je zgornji kvadratek okljukan? Kako nastaviš, da se v naslovni vrstici pojavi polno ime datoteke (s potjo kako do nje)?

Preimenuj datoteko Prezentacija.ppt v Prezentacija1.ppt. Kako se to naredi, če imamo vklopljene končnice, in kako če ne? Ali se je vsebina datoteke kaj spremenila? Velikost? Čas zadnje spremembe?

Spremeni končnico zgornje datoteke v .xxx . Dvoklikni nanjo, kot bi jo hoteli odpreti. Kaj se zgodi? Spremeni končnico nazaj v .ppt. Kaj nam v tem primeru pove končnica?

Poskusite označiti več datotek hkrati. Pomagaj si s tipkama CTRL ter SHIFT.

Premakni vse datoteke, ki predstavljajo slike v podmapo slike in druge datoteke v mapo dokumenti (pomagajte si z miško tako, da primeš datoteko in jo potegneš na cilj). Kakšne končnice imajo ostale datoteke? Zbriši te datoteke. Kaj se zgodi, če izberemo Uredi|Razveljavi?

S pomočjo Datoteka|Novo|Winzip ustvari v mapi Vaja2 nov arhiv z imenom MojArhiv.zip. Vanj stisni obe podmapi (Namig: primi ju in nesi na arhivsko datoteko).

V mapi Vaja2 ustvari podmapo z imenom stisnjeno. Vanjo prekopiraj arhiv MojArhiv.zip in ga tam tudi odpakiraj. Kaj dobiš?

S pomočjo Start|Iskanje|Datoteke in mape poišči na disku C: kako datoteko s končnico .txt in jo kopiraj v mapo Vaja2.

S pomočjo Start|Iskanje|Računalniki poišči računalnik 'Profesor'.

S pomočjo ikone Moja omrežna mesta na namizju razišči omrežje. Koliko računalnikov je trenutno v omrežju?

Bogdan Stopinšek

2005-09-26T09:45:58